O‘zbekiston aholisi yarim yil ichida 190 mingga oshdi

Birinchi yarim yillik yakunlariga ko‘ra, O‘zbekistonning doimiy aholisi soni 30 million 183, 4 mingga yetdi. Bu haqda Gazeta.uz nashri xabar bermoqda.

Shu yil boshida aholi soni 29 million 994,6 ming nafar edi. Statistika qo‘mitasi ma’lumot berishicha, yanvar—iyun oylari davomida bu raqam 189,9 ming kishiga, ya’ni 0,6 foizga ortdi.
Shahar aholisi soni 15 million 439,8 ming, ya’ni  umumiy aholi sonining 51,2 foizini, qishloq aholisi soni esa 14 million 743,6 ming, ya’ni 48,8 foizni tashkil etmoqda.
2013-yilning yanvar—iyun oylarida ZAGS idoralarida 108,4 ming yangi oila ro‘yxatdan o‘tgan va 11,1 ming nafari ajrashgan.